Påmelding til ritt 2005  -  TVK – M/K 15-16

Les denne orienteringen nøye før du sender påmeldinger til ritt.
 
Påmeldingen:
For å melde deg på ritt krysser du av i påmeldingsskjemaet ”Aktuelle ritt/påmeldingsskjema”. Skjemaet sendes helst elektronisk til Ronald Blomlie. Liste sendt som rein tekst i en epost er også kurant. For endringer gjennom sesongen; se nedenfor.  Til turritt melder du deg på og betaler selv, unntatt TVKs turritt (se under).
Diskuter omfanget av påmeldinger med din trener/oppmann og evt. med foreldrene dine. Ikke meld deg på flere ritt enn du har kapasitet og tid til.
Rittplanen på netttsida http://www.ntnu.no/~amikkel/tvk/  vil holdes oppdatert med navn over påmeldte. Sjekk! På denne nettsida finner du også linkt til nærmere detaljer om hvert ritt.

Lisens/Aktivitetsavgift: 
For å delta i ritt må du løse lisens. Informasjon på http://www.ntnu.no/~amikkel/tvk/   eller www.tvk.no. Ryttere som løser lisens og er med i ritt for aktive må betale en aktivitetsavgift til klubben. Beløpet for 2005 er  for M/K 13-14 kr 200,- og for M/K 15-16 kr 300,-. Avgiften innkreves seinere i sesongen over giro. 

Startkontingent: 
Klubben dekker startkontingent for aktive ritt. 
For turritt må du må selv betale startkontingent. I TVKs egne turritt Byneset-Klæbu rundt og Markathrillern gis 100 kroner i rabatt på startkontingenten ved samlet påmelding gjennom oppmann. Det betyr gratis start i Byneset-Klæbu rundt og halv pris i Markathrillern.
For banecupritt melder du deg på ved start og ber arrangøren sende samleregning til TVK.
 
Reiseutgifter:
Ved fellesreiser vil klubben dekker reise- og oppholdsutgifter for de som delta på Eidsvollrittet og UM. Ved fellesreiser til kretsritt i N-Trøndelag dekker klubben reise.
 
Hvis du likevel ikke kan delta?
Skulle du bli syk eller av andre grunner ikke kan delta i et ritt der du er påmeldt, må du omgående varsle oppmann minst 2 dager før arrangørens påmeldingsfrist. (Det er dårlig med påmeldingsfrister i terminlistene, disse blir fylt inn på nettsida så snart de gjøres kjent.)  Ryttere som uteblir fra start uten varsel må selv betale startkontingenten.

Hvis du vil delta på flere ritt enn du er påmeldt?
Det er lenge å planlegge for hele året. Ønsker du gjennom sesongen å delta på flere ritt enn avkrysset så meld fra til oppmannen minst 3 dager før arrangørens påmeldingsfrist, helst ved epost.  Du kan også sende inn nytt, revidert skjema. Dersom du bestemmer deg seinere må du etteranmelde deg ved start og betale startkontingenten selv. Be da om kvittering så kan du få dekket ordinær startkontingent av klubben ved sesongslutt. 

Trondheim 14. april 2005

Ronald Blomlie,					
oppmann M/K 15/16.